শামসুন নাহার খান নার্সিং কলেজ
শামসুন নাহার খান নার্সিং কলেজ হলো বাংলাদেশের একটি বেসরকারি নার্সিং কলেজ। এটিই চট্টগ্রাম জেলার সর্বপ্রথম বেসরকারি নার্সিং কলেজ। ২০১৬ সালে এটি চট্টগ্রামের আগ্রাবাদে "চট্টগ্রাম মা ও শিশু হাসপাতাল" এর একটি প্রকল্প হিসেবে প্রতিষ্ঠিত হয়। এটি চট্টগ্রাম মেডিকেল বিশ্ববিদ্যালয় অধিভুক্ত একটি কলেজ। এটি চার বছর মেয়াদী বিএসসি (অনার্স) ইন নার্সিং ডিগ্রি প্রদান করে। স্নাতক পরবর্তী ৬ মাস মেয়াদি ইন্টার্নশিপ সমস্ত স্নাতকদের জন্য বাধ্যতামূলক। ডিগ্রীটি বাংলাদেশ নার্সিং এন্ড মিডওয়াইফারি কাউন্সিল স্বীকৃত। কলেজের সাথে ৬৫০ শয্যা বিশিষ্ট চট্টগ্রাম মা ও শিশু জেনারেল হাসপাতাল সংযুক্ত রয়েছে। চট্টগ্রামের বেসরকারি মেডিকেলগুলোর মধ্যে এটি ৩য় স্থানে রয়েছে।